
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


9 Οκτωβρίου 2018 


ΤΕΥΧΟΣ ΠΡΩΤΟ 


Αρ 


. Φύλλου 176 


ΠΕΡΙΕΧΟΜΕΝΑ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

1 Τροποποίηση της 37/2-11-2015 πράξης Υπουργι¬ 
κού Συμβουλίου «Ανασύσταση του Κυβερνητικού 
Συμβουλίου για την Οικονομική Πολιτική». 

2 Καθορισμός ύψους ετήσιας οικονομικής χορηγίας 
του Δημοσίου προς τις Ιερές Μονές του Αγίου 
Ορους για το οικονομικό έτος 2018. 

3 Ειδική πράξη του Υπουργικού Συμβουλίου για την 
υπαγωγή στις διατάξεις της παρ. 1 του άρθρου 7Α 
του Κώδικα Αναγκαστικών Απαλλοτριώσεων Ακι¬ 
νήτων και παροχή εξουσιοδότησης στα αρμόδια 
όργανα για την κήρυξη απαλλοτριώσεων. 


ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Πράξη 15 της 5-10-20 18 (1) 

Τροποποίηση της 37/2-11-2015 πράξης Υπουρ¬ 
γικού Συμβουλίου «Ανασύσταση του Κυβερνητι¬ 
κού Συμβουλίου για την Οικονομική Πολιτική». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. τις διατάξειςτων άρθρων 15 παρ. 2 και 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
όργανα (π.δ. 63/2005, Α' 98), 
β. την 37/2-11-2015 πράξη Υπουργικού Συμβουλίου 
«Ανασύσταση του Κυβερνητικού Συμβουλίου για την Οι¬ 
κονομική Πολιτική» (Α' 137), όπως αυτή τροποποιήθηκε 
με την 4/24-1 -2017 πράξη Υπουργικού Συμβουλίου (Α' 8), 
γ. το γεγονός ότι από τις διατάξεις της παρούσας πρά¬ 
ξης δεν προκαλείται πρόσθετη δαπάνη σε βάρος του 
κρατικού προϋπολογισμού, 
δ. την πρόταση του Πρωθυπουργού, αποφασίζει: 

Άρθρο 1 

Η παρ. 1 της 37/2-11 -2015 πράξης Υπουργικού Συμ¬ 
βουλίου «Ανασύσταση του Κυβερνητικού Συμβουλίου 
για την Οικονομική Πολιτική», όπως τροποποιήθηκε 


με το άρθρο 1 της 4/24-1-2017 πράξης Υπουργικού 
Συμβουλίου, αντικαθίσταται ως εξής: 

«1. Συνιστάται Κυβερνητικό Συμβούλιο Οικονομικής 
Πολιτικής (ΚΥ.Σ.ΟΙ.Π.), στο οποίο μετέχουν ο Υφυπουρ¬ 
γός στον Πρωθυπουργό ως Πρόεδρος, οι Υπουργοί 
Οικονομίας και Ανάπτυξης, Οικονομικών, ο Υπουργός 
Επικράτειας αρμόδιος για την Επιτροπή Συντονισμού 
Μεγάλων Έργων Υποδομής και για την Επιτροπή Συντο¬ 
νισμού Κυβερνητικής Πολιτικής για την ανάπτυξη και τις 
επενδύσεις, ο Υπουργός Επικράτειας αρμόδιος για τη δι¬ 
ασφάλιση της ενότητας της Κυβέρνησης και της συνοχής 
του κυβερνητικού έργου, και οι Αναπληρωτές Υπουργοί 
Οικονομίας και Ανάπτυξης και Οικονομικών, ως μέλη. 

Σε περίπτωση απουσίας ή κωλύματος, τον Πρόεδρο του 
ΚΥ.Σ.ΟΙ.Π. αναπληρώνει ο Υπουργός Οικονομικών, τους δε 
υπουργούς και αναπληρωτές υπουργούς, οι οριζόμενοι 
απ'αυτούς αναπληρωτές υπουργοί ή υφυπουργοί. 

Στις συνεδριάσεις παρίσταται ο Γενικός Γραμματέας 
της Κυβέρνησης. Σε περίπτωση απουσίας ή κωλύματος 
αναπληρώνεται από έναν από τους Προϊσταμένους των 
Γραφείων της Γενικής Γραμματείας της Κυβέρνησης. 

Καθήκοντα Γραμματέα ασκεί ο Συντονιστής. Ως Συ¬ 
ντονιστής ορίζεται, με απόφαση του Προέδρου, η οποία 
δημοσιεύεται στην Εφημερίδα της Κυβερνήσεως, ειδικός 
σύμβουλος ή ειδικός συνεργάτης ή μετακλητός διοικητι¬ 
κός υπάλληλος ή υπάλληλος αποσπασμένος στο Πολιτι¬ 
κό Γραφείο του Προέδρου του Συμβουλίου.». 

Άρθρο 2 

Κατά τα λοιπά ισχύει η 37/2-11 -2015 Π.Υ.Σ., όπως αυτή 
τροποποιήθηκε με την 4/24-1-2017 Π.Υ.Σ. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 

ΑΚΡΙΤΑΣ ΚΑΪΔΑΤΖΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 76/09.10.2018 


Πράξη 16 της 5-10-2018 (2) 

Καθορισμός ύψους ετήσιας οικονομικής χορηγίας 
του Δημοσίου προς τις Ιερές Μονές του Αγίου 
Όρους για το οικονομικό έτος 2018. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. τις διατάξεις του άρθρου 2 του ν. 1166/1981 «Περί 
συ στάσεως ετήσιας οικονομικής χορηγίας του Δημοσίου 
προς τας Ιεράς Μονάς του Αγίου Όρους» (Α' 161), 

2. την Φ.2/21/2837 της 26ης Νοεμβρίου/9ης Δεκεμ¬ 
βρίου 2017 πρόταση της Ιεράς Κοινότητος του Αγίου 
Όρους, 

3. την Φ.387/5/ΑΣ 16675/21-3-2018 εισήγηση του 
Υπουργού Εξωτερικών, 

4. το 2/19993/ΔΠΔΑ/12-3-2018 έγγραφο του Τμή¬ 
ματος Α' Τακτικού Προϋπολογισμού και Μεσοπρόθε¬ 
σμου Πλαισίου Δημοσιονομικής Στρατηγικής (Μ.Π.Δ.Σ.) 
της Διεύθυνσης Προϋπολογισμού και Δημοσιονομι¬ 
κών Αναφορών της Γενικής Διεύθυνσης Οικονομικών 
Υπηρεσιών της Γενικής Γραμματείας του Υπουργείου 
Οικονομικών, στο οποίο αναφέρεται ότι η εγγεγραμ¬ 
μένη πίστωση στον Κ.Α.Ε. 2461 του Ε.Φ. 23-140 του 
προϋπολογισμού του Υπουργείου Οικονομικών για το 
οικονομικό έτος 2018, που αφορά την επιχορήγηση των 
Ιερών Μονών του Αγίου Όρους, ανέρχεται στο ποσό 
του ενός εκατομμυρίου διακοσίων σαράντα χιλιάδων 
(1.240.000,00) ευρώ, αποφασίζει: 

Καθορίζει το ύψος της ετήσιας οικονομικής χορηγίας 
του Δημοσίου προςτις Ιερές Μονέςτου Αγίου Ορους για 
το οικονομικό έτος 2018 στο ποσό του ενός εκατομμυ¬ 
ρίου διακοσίων σαράντα χιλιάδων (1.240.000,00) ευρώ. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 

ΑΚΡΙΤΑΣ ΚΑΪΔΑΤΖΗΣ 


Πράξη 17 της 5-10-20 18 (3) 

Ειδική πράξη του Υπουργικού Συμβουλίου για 
την υπαγωγή στις διατάξεις της παρ. 1 του άρ¬ 
θρου 7Α του Κώδικα Αναγκαστικών Απαλλο¬ 
τριώσεων Ακινήτων και παροχή εξουσιοδό¬ 
τησης στα αρμόδια όργανα για την κήρυξη 
απαλλοτριώσεων. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. τις διατάξεις: 

α) της παρ. 4 του άρθρου 17 του Συντάγματος, 
β) του Κώδικα Αναγκαστικών Απαλλοτριώσεων Ακινή¬ 
των, που κυρώθηκε με το άρθρο πρώτο του ν. 2882/2001 
(Α' 17), και ειδικότερα του άρθρου 7Α, όπως τροποποι¬ 
ήθηκε και ισχύει, 


γ) του ν. 3389/2005 «Συμπράξεις Δημόσιου και Ιδιωτι¬ 
κού Τομέα» (Α' 232), 

δ) του ν. 4412/2016 «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ)» (Α' 147), 

2. την 68/11 -4-2011 απόφαση (θέμα 29ο) του Περιφε¬ 
ρειακού Συμβουλίου Πελοποννήσου «Διαχείριση στε¬ 
ρεών αποβλήτων Περιφέρειας Πελοποννήσου» (ΑΔΑ: 
4ΑΣΔ7Λ1-ΛΜΛ), 

3. το 7/27-12-2011 Πρακτικό συνεδρίασης της Διυ¬ 
πουργικής Επιτροπής Συμπράξεων Δημοσίου και Ιδιω¬ 
τικού Τομέα (ΑΔΑ: ΒΟΝΓΦ-7Μ6), 

4. την472/28-12-2011 απόφαση (θέμα Ιο)του Περιφε¬ 
ρειακού Συμβουλίου Πελοποννήσου «Έγκριση προκήρυ¬ 
ξης διαγωνισμού για το έργο Ολοκληρωμένη Διαχείριση 
Απορριμμάτων Περιφέρειας Πελοποννήσου με ΣΔΙΤ» 
(ΑΔΑ: 45ΨΗ7Λ1-6ΒΩ), 

5. την 20/21-1-2015 απόφαση (θέμα 18ο) της Οικο¬ 
νομικής Επιτροπής της Περιφέρειας Πελοποννήσου 
«Δημόσιος Διεθνής Διαγωνισμός με Ανταγωνιστικό 
Διάλογο για την επιλογή Ιδιωτικού Φορέα Σύμπρα¬ 
ξης για το Έργο "Ολοκληρωμένη Διαχείριση Απορ¬ 
ριμμάτων Περιφέρειας Πελοποννήσου με ΣΔΙΤ": 
Ολοκλήρωση Διαδικασιών άρθρου 22 της Διακήρυ¬ 
ξης Β. II Φάσης (Πρόσκληση Υποβολής Δεσμευτικών 
προσφορών) - Προτεινόμενες αλλαγές επί του Σχε¬ 
δίου της Σύμβασης Σύμπραξης και των Παραρτημά¬ 
των αυτής - Οριστικοποίηση Συμβατικών Εγγράφων 
που απαιτούνται για την υπογραφή της Σύμβασης 
Σύμπραξης, έγκριση αποτελεσμάτων Διαγωνισμού 
και ανακήρυξη ΙΦΣ - Έγκριση ενεργειών Περιφερει¬ 
άρχη Πελοποννήσου στο πλαίσιο του Διαγωνισμού - 
Εξουσιοδοτήσεις προς τον Περιφερειάρχη Πελοπον¬ 
νήσου» (ΑΔΑ: 6ΔΠΘ7Λ1-ΘΑ9), 

6. το γεγονός ότι το υπαγόμενο στην παρούσα έργο, 
το οποίο συγχρηματοδοτείται από πρόγραμμα της Ευ¬ 
ρωπαϊκής Ένωσης, ορισμένης διάρκειας, είναι γενικότε¬ 
ρης σημασίας για την οικονομία της χώρας και απολύ¬ 
τως απαραίτητο για την πλήρωση των περιβαλλοντικών 
στόχων που έχουν τεθεί από τις σχετικές Οδηγίες της 
Ευρωπαϊκής Ένωσης για τη διαχείριση στερεών αστι¬ 
κών απορριμμάτων. Είναι συνεπώς επιτακτικά αναγκαίο 
οι χώροι εκτέλεσης του έργου να παραδοθούν άμεσα 
σύμφωνα με τους όρους και τις προϋποθέσεις του άρ¬ 
θρου 7Α του Κώδικα Αναγκαστικών Απαλλοτριώσεων 
Ακινήτων, για την ανεμπόδιστη εκκίνηση και πρόοδο 
των εργασιών εντός των οικείων χρονοδιαγραμμάτων, 
καθώς ενδεχόμενες καθυστερήσεις θα επιφέρουν σο¬ 
βαρές επιπτώσεις στην έγκαιρη υλοποίηση τους και 
στην απορρόφηση πόρων από συγχρηματοδοτούμενα 
προγράμματα. Λαμβάνεται δε υπόψη ότι η καθυστέ¬ 
ρηση, για απροσδιόριστο χρόνο, στην υλοποίηση και 
λειτουργία του έργου αυτού έχει σημαντικό αντίκτυπο 
τόσο στη δημόσια διοίκηση όσο και στο κοινωνικό σύ¬ 
νολο, αναφορικά με τις αναμενόμενες (α) οικονομικές 
επιπτώσεις, οι οποίες αξιολογούνται ως προς τη σπου- 
δαιότητα της οικονομικής ζημίας ή και της υποβάθμι- 
σης προϊόντων ή υπηρεσιών, συμπεριλαμβανομένων 
των περιβαλλοντικών επιπτώσεων και (β) κοινωνικές 

επιπτώσεις, οι οποίες αξιολογούνται ως προς τους κιν¬ 
δύνους για τη ζωή, την υγεία και τη σωματική ακεραι¬ 
ότητα προσώπων, 

7. την 914/14-9-2018 εισήγηση του Υπουργού Υποδο¬ 
μών και Μεταφορών, αποφασίζει: 

Άρθρο Πρώτο 

Το έργο «Ολοκληρωμένη Διαχείριση Απορριμμάτων 
Περιφέρειας Πελοποννήσου με ΣΔΙΤ» χαρακτηρίζεται ως 
έργο γενικότερης σημασίας για την οικονομία της χώρας 
και μείζονος σπουδαιότητας για την περιφερειακή ανά¬ 
πτυξη και έχει ενταχθεί σε πρόγραμμα της Ευρωπαϊκής 
Ένωσης που στοχεύει στην πλήρωση των περιβαλλοντι¬ 
κών στόχων, οι οποίοι έχουν τεθεί από τις σχετικές Οδη¬ 
γίες της Ευρωπαϊκής Ένωσης για τη διαχείριση στερεών 
αστικών απορριμμάτων. 

Άρθρο Δεύτερο 

Εξουσιοδοτείται το αρμόδιο όργανο της Περιφέρειας 
Πελοποννήσου ή κάθε άλλο αρμόδιο όργανο να προβεί 
στην κήρυξη των απαλλοτριώσεων που αφορούν την 


εκτέλεση του ανωτέρω περιγραφόμενου έργου, καθώς 
επίσης και στην κήρυξη των τυχόν συμπληρωματικών 
απαλλοτριώσεωνπου θα απαιτηθούνγια αυτό, στις οποίες 
εφαρμόζονται οι διατάξεις του άρθρου 7Α του Κώδικα 
Αναγκαστικών Απαλλοτριώσεων Ακινήτων, σύμφωνα 
με το οποίο, με ειδική απόφαση του Δικαστηρίου επι¬ 
τρέπεται η πραγματοποίηση εργασιών και πριν από τον 
προσδιορισμό και την καταβολή της αποζημίωσης και 
διατάσσεται η αποβολή του ιδιοκτήτη, νομέα ή κατόχου 
από το ακίνητο και η άμεση παράδοση αυτού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρωθυπουργός 

Τα Μέλη 

του Υπουργικού Συμβουλίου 

Ακριβές Αντίγραφο 

Ο Γενικός Γραμματέας της Κυβέρνησης 

ΑΚΡΙΤΑΣ ΚΑΪΔΑΤΖΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθόιπαεΐθΓ.θΙ^θΙ.ςΓ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το ΕθνικόΤυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1- 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι<.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.6ΐ@6ΐ.9>' 

Πληροφορίες για γενικό πρωτόκολλο 
και αλληλογραφία: 9ΐ'3ηιηΐ3ΐ6Ϊ3@6ΐ.9ΐ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 
































